El mamo Calixto Suárez visitarà per primera vegada la nostra ciutat
29 de maig 2017

​![](/media/q2ulvrdp/22-10_cuerpo.jpg)  

El mamo Calixto Suárez és hereu d'una tradició de més de 3.600 anys de tindre cura de la Terra. El seu poble és l’Arhuaco, de la Serra Nevada de Santa Marta a Colòmbia, i la seua trajectòria i labor contínua per la protecció i cura de la Terra l’ha portat a ser anomenat director del Programa de Drets Humans dels Pobles Indígenes d’àmbit internacional, representant de tots els pobles indígenes del món i portador de la Bandera de la Pau.

Suárez, estarà a València **del 2 al 10 de juny** amb un programa d'activitats en les quals transmetrà la saviesa del poble Arhuaco i compartirà el missatge ancestral de la seua Terra. Este coneixement ha sigut declarat Patrimoni Immaterial per la UNESCO. La seua visita representarà una oportunitat única per a conèixer la saviesa del poble Arhuaco i el seu coneixement.

L'Ajuntament de Sagunt, des de les regidories de Cultura, Educació, Cooperació Internacional i Joventut, ha col·laborat amb els actes organitzats per un grup de professors amb motiu de la visita del mamo Calixto a València i a Sagunt.

Com un líder descendent de civilitzacions antigues, el mamo Calixto observa el món amb la seua saviesa: **“Crec que l'ésser humà té por de viure** **el present****. Però en l'univers només existeix el present. Si som conscients i ens atrevim a viure’****l****, farem un pas de gegant. Quan el passat es presenta o es materialitza en el present és el moment d'abraçar eixes experiències del passat, netejar-les i deixar que** **se’****n** **vag****en. Crec que solament així es crearà una nova humanitat perquè tornem a la unitat. Ser la unitat és l'acceptació total de com som”.**

![](/media/msdb0cyo/22-8_cuerpo.jpg)  

El programa començarà el pròxim **3 de juny** amb el seminari _Com portar harmonia a les nostres vides, mantenint una ecologia de pensament i emocions,_ que tindrà lloc de 10 a 18 hores en el Port de Sagunt.

La seua agenda continuarà el **4 de juny** amb una jornada en el paratge de Sant Esperit anomenada _Viure en harmonia amb la Terra i amb un mateix_ on també es realitzarà una activitat de biodansa per a les persones que vulguen, així com ritmes de tambors tribals.

Cal

ixto Suárez estarà en la Universitat de València el **5 de juny,** on a les 19.00 hores impartirà la conferència: _Ecoconsci__encia o Ecología del pensamiento desde la visión del pueblo Arhu__aco__._

El **6 de juny** tindrà lloc una trobada amb escolars en el teatre Begoña del Port de Sagunt i, a la vesprada, donarà una conferència en el Casal Jove, titulada: _Arm__onía natural y bienestar físico-emocional_. Després de la conferència, se servirà un càtering per “La Tenda de Tot el Món” (Comerç just).

El **7 de juny** es reunirà amb escolars de Sagunt en l'Auditori Joaquín Rodrigo. A la vesprada, impartirà a València el taller: “Ecoconconsciencia i eliminació de bloquejos psicocorporals des de la visió del poble Arhuaco”.

El **9 de juny** es celebrarà un sopar solidari en benefici del poble Arhuaco amb batucada i ramillet de focs artificials al Green Espai del Port de Sagunt, i ja **el 10 de juny,** per a posar fi a la seua visita, Calitxo estarà al Triangle Umbral en una jornada de “Unió entre els Pobles”, que inclourà un mercat multicultural, ioga en família, dinàmiques de biodansa i, per a finalitzar, l'actuació del cantautor valencià Saül Vanaclocha.

Per a major informació i/o inscripcions, podeu visitar la pàgina [calixtosuarezenvalencia.wordpress.com](https://calixtosuarezenvalencia.wordpress.com/) o contactar al correu electrònic visitacalixto@hotmail.com. 

![](/media/vqplcltq/22-4_cuerpo.jpg) 

*   [](http://www.facebook.com/sharer.php?u=https://aytosagunto.es/va/actualitat/el-mamo-calixto-suarez-visitara-per-primera-vegada-la-nostra-ciutat/ "Facebook")
*   [](http://twitter.com/share?url=https://aytosagunto.es/va/actualitat/el-mamo-calixto-suarez-visitara-per-primera-vegada-la-nostra-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mamo-calixto-suarez-visitara-per-primera-vegada-la-nostra-ciutat/ "Linked In")
*   [](mailto:?body=https://aytosagunto.es/va/actualitat/el-mamo-calixto-suarez-visitara-per-primera-vegada-la-nostra-ciutat/)